Onsdag eftermiddag er den 18-årige mand, der blev anholdt onsdag formiddag, blevet fremstillet i grundlovsforhør i Retten i Aalborg. Nordjyske anklagere oplyser på deres twitter, at den 18-årige er varetægtsfængslet i fire uger på psykiatrisk sygehus. Han er sigtet for drab på 51-årig mand. Der er kæret til landret. Der er tale om drabet på den 51-årige mand, der blev fundet dræbt og afbrændt i Arkildsdal i Nørresundby onsdag morgen. I følge TV2 Nords reporter blev der i retten, inden dørene blev lukket, sagt, at den 18-årige skulle have dræbt den 51-årige med slag i baghovedet. Derefter slæbte han den 51-årige udenfor, hvor han overhældte ham med brandbar væske og stak ild til ham. Den 18-årige nægter sig skyldig. Nordjyllands Politi har tidligere onsdag oplyst, at der er tale om en tragisk familiehændelse.

Referat:
18-årig mand er nu varetægtsfængslet i fire uger på psykiatrisk sygehus og sigtet for drab på 51 årig.